paragraph_text: Mišići se sastoje od cjevastih mišićnih stanica, miocita i miovlakana, koji nastaju u procesu koji nazivamo miogeneza. Mišićne su stanice sastavljene od cjevastih miofibrila. Miofibrile su sastavljene od ponavljajućih odsječaka sarkomera, koji pod mikroskopom izgledaju kao tamne i svijetle vrpce. Sarkomere se sastoje od dugih, vlaknastih bjelančevina koje klize jedna pored druge kad se mišići stežu i opuštaju.